মাকাও
মাকাও বা মাকাউ (ইংরেজি: /məˈkaʊ/ (শুনুন); পর্তুগিজ: [mɐˈkaw]; চীনা: 澳門, ক্যান্টনীয়: [ōu.mǔːn]), আনুষ্ঠানিকভাবে গণপ্রজাতন্ত্রী চীনের বিশেষ প্রশাসনিক অঞ্চল মাকাও (এমএসএআর), হচ্ছে দক্ষিণ চীন সাগরের তীর সংলগ্ন চুচিয়াং নদীর ব-দ্বীপ অববাহিকার পশ্চিমাংশে অবস্থিত একটি শহর এবং চীনের একটি বিশেষ প্রশাসনিক অঞ্চল।‌‌ যার জনসংখ্যা প্রায় ৬৮০,০০০ জন। এবং আয়তন ৩২.৯ কিমি২ (১২.৭ মা২), এটি বিশ্বের সবচেয়ে ঘনবসতিপূর্ণ অঞ্চল। পূর্বে একটি পর্তুগিজ উপনিবেশে, ১৫৫৭ সালে প্রথমত একটি বাণিজ্য কেন্দ্র হিসেবে‌ মিং রাজবংশ পর্তুগিজ মাকাও-এর অঞ্চলটি পর্তুগালকে ইজারা দিয়েছিল। একটি বার্ষিক রাজস্ব প্রদান করে, ১৮৮৭ সাল পর্যন্ত পর্তুগাল চীনা সার্বভৌমত্বের অধীনে অঞ্চলটি পরিচালনা করেছিল। পরবর্তীতে পিকিঙের চীন-পর্তুগিজ চুক্তির মাধ্যমে পর্তুগাল দীর্ঘস্থায়ী ঔপনিবেশিক অধিকার লাভ করে। ষোড়শ শতকের মাঝ থেকে ১৯৯৯ সাল পর্যন্ত মাকাও পর্তুগীজ শাসনাধীন ছিল। এটি ছিল চীনে সর্বশেষ ইউরোপীয় কলোনি। পর্তুগিজ ব্যবসায়ীরা ১৫৫০ সালের দিকে মাকাওয়ে প্রথম বসতি স্থাপন করে। ১৫৫৭ সালে চীনের সম্রাট মাকাওকে বাণিজ্য বন্দর হিসেবে পর্তুগালের কাছে ইজারা দেন। ১৮৮৭ সাল পর্যন্ত মাকাও চীনা প্রশাসনের অধীনে পর্তুগাল কর্তৃক শাসিত হয়েছিল। ১৮৮৭ সালে মাকাও পর্তুগীজ কলোনিতে রূপান্তরিত হয়। ১৯৯৯ সালের ১৯ ডিসেম্বর মধ্যরাতে মাকাওয়ের সার্বভৌমত্ব ও কর্তৃত্ব চীনের কাছে হস্তান্তর করা হয় এবং ২০ ডিসেম্বর থেকে চীনের পূর্ণ কর্তৃত্ব প্রতিষ্ঠিত হয়। চীনা-পর্তুগীজ যৌথ ঘোষণা ও মাকাওয়ের মৌলিক নীতি অনুসারে ২০৪৯ সাল পর্যন্ত এটি বিশেষ সার্বভৌম ক্ষমতা ভোগ করবে।